
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 

Δημοτικού Παιδικού Σταθμού Δήμου Παιανίας. 1 

Έγκριση του Οργανισμού Εσωτερικής Υπηρεσίας του 
Δημοτικού Παιδικού Σταθμού Δήμου Νέας Μάκρης 2 
Έγκριση ΟΈ.Υ. του ΣΤ’ ΚΑΠΗ Δήμου Πειραιά. 3 


ΑΠΟΦΑΣΕΙ Σ 

Αριθ.08/Δ.Τ.Α./26647 (1) 

Έγκριση του Οργανισμού Εσωτερικής Υπηρεσίας του Δη¬ 
μοτικού Παιδικού Σταθμού Δήμου Παιανίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξειςτου άρθρου 12του Ν.1188/81 όπωςτρο- 
ποποιήθηκε με τις όμοιες του άρθρου 8 παρ. 5 του 
Ν.2307/95. 

2. Τις διατάξειςτου άρθρου 8του Ν.2503/97. 

3. Τις διατάξειςτου Ν.2190/94 καθώς & των Π.Δ. 37α/87 
& 22/90. 

4. Τις διατάξεις των άρθρων 8 & 12 του Ν .2307/95 καθώς 
και του Ν. 2683/99. 

5. Τις διατάξεις του Ν.2503/97 άρθρο 9 παρ. 1 και άρθρο 
18παρ. 12. 

6. Τηνυπ’αριθμ. 187/2001 απόφαση του Δημοτικού Συμ¬ 
βουλίου Δήμου Παιανίας με την οποία γνωμοδοτεί υπέρ 
της 32/2001 απόφασης του Διοικητικού Συμβουλίου του 
Ν.Π. "Δημοτικός Παιδικός Σταθμός Παιανίας". 

7. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 39/2001 πρακτικό του. 

8. Τα στοιχεία του οικείου φακέλου. 

9. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92, αποφασίζου¬ 
με: 

Εγκρίνουμε την υπ’αριθμ. 187/2001 απόφαση του Δη¬ 
μοτικού Συμβουλίου Δήμου Παιανίας με την οποία γνω¬ 
μοδοτεί υπέρ της 32/2001 απόφασης του Διοικητικού 


Συμβουλίου του Ν.Π. με την επωνυμία "ΠΑΙΔΙΚΟΣ ΣΤΑΘ¬ 
ΜΟΣ ΔΗΜΟΥ ΠΑΙΑΝΙΑΣ", που έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΠΑΙΔΙΚΟΥ ΣΤΑΘΜΟΥ ΔΗΜΟΥ ΠΑΙΑΝΙΑΣ 

Άρθρο 1 

Διάρθρωση υπηρεσιών 

Οι υπηρεσίες του Δημοτικού Παιδικού Σταθμού λει¬ 
τουργούν σε επίπεδο Διεύθυνσης, αυτοτελών τμημάτων. 

Η Διεύθυνση Παιδικού Σταθμού αποτελείται από τα 
εξής τμήματα. 

α) Τμήμα προσχολικής Αγωγής. 

β) Τμήμα Διοικητικού - Οικονομικού. 

Άρθρο 2 

Αρμοδιότητες Διεύθυνσης και Τμήματα 

α) Η Διεύθυνση εποπτεύει συντονίζει και κατευθύνει το 
παιδαγωγικό έργο του Σταθμού και γενικά μεριμνά για την 
εύρυθμη λειτουργία του σύμφωνα με τον ισχύοντα κανο¬ 
νισμό. 

β) Το Τμήμα Προσχολικής αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

γ) Το Τμήμα Διοικητικού-Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 3 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

- τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του 

- το παιδαγωγικό υλικό και του πόσης φύσεως εξοπλι¬ 
σμό 

- τις απαραίτητες εργασίες για την επισκευή και συντή¬ 
ρηση των κτιρίων 

- την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων να αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού - Οι¬ 
κονομικού το οποίο οφείλει να παρέχει κάθε στοιχείο, για 
να διασφαλισθείη εύρυθμη λειτουργία του Σταθμού και η 
επίτευξη των σκοπών του. 

8. Επιβλέπει τη τήρηση όλων των απαραίτητων βιβλίων 
και τηρεί τη σφραγίδα του Σταθμού. 

Άρθρο 4 

Καθήκοντα Προϊσταμένου Τμήματος 
Προσχολικής Αγωγής 

Είναι υπεύθυνος: 

1. Γιατην εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη/νήπια σε συνεργασία με το παιδα¬ 
γωγικό προσωπικό. 

3. Να εποπτεύει όλο το προσωπικό του Τμήματος για τη 
σωστή εκτέλεση των καθηκόντων του. 

4. Να εισηγείται στη Διεύθυνση, τις ανάγκες του Τμή¬ 
ματος σε προσωπικό και πάσης φύσεως εξοπλισμό κα¬ 
θώς και την επιμόρφωση του προσωπικού. 

5. Γιατις συγκεντρώσεις, προσωπικού, γονέων. 

6. Να τηρεί όλα τα απαραίτητα βιβλία. 

Άρθρο 5 

Καθήκοντα Προϊσταμένου Τμήματος 
Διοικητικού-Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λ.π. του προσωπικού. 

4. Συνεργάζεται με τον Διευθυντή για την κατάρτιση του 
προϋπολογισμού- απολογισμού-ισολογισμού. 

5. Τηρεί άλατα απαραίτητα βιβλία. 

Άρθρο 6 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Ά ΜΟΝΙΜΟ ΠΡΟΣΩΠΙΚΟ 

1. Κλάδος ΠΕ Νηπιαγωγών, Θέσεις 1, Βαθμός Δ'-Α' 

2. Κλάδος ΤΕ 9 Βρεφονηπιοκομίας, Θέσεις 4, Βαθμός 

Δ'-Α' 

3. Κλάδος ΤΕ Διοικητικός-Λογιστικός, Θέσεις 1, Βαθμός 

Δ'-Α' 

4. Κλάδος ΤΕ Πληροφορικής, Θέσεις 1, Βαθμός Δ'-Α' 


5. Κλάδος ΤΕ2 Κοινωνικών Λειτουργών, Θέσεις 1, Βαθ¬ 
μός Δ'-Α' 

6. Κλάδος ΔΕ διοικητικών Γραμματέων, Θέσεις 1, Βαθ¬ 
μός Δ'-Α' 

7. Κλάδος ΔΕ8 βοηθών Βρεφοκόμων Παιδοκόμων, Θέ¬ 
σεις 3, Βαθμός Δ'-Α' 

8. Κλάδος ΔΕ οδηγών, Θέσεις 1, Βαθμός Δ'-Α' 

9. Κλάδος ΔΕ32 Μαγείρων, Θέσεις 1, Βαθμός Δ'-Α' 

10. Κλάδος ΥΕ14 βοηθητικού προσωπικού (βοηθός μα¬ 
γείρου), Θέσεις 1, Βαθμός Ε'-Β' 

11. Κλάδος ΥΕ16 προσωπικού καθαριότητας, Θέσεις 3, 
Βαθμός Ε'-Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

Α) ΜΟΝΙΜΟ ΠΡΟΣΩΠΙΚΟ 

1) ΤΕ Νηπιαγωγών (προσωρινός), Θέσεις 1 

Γ ΕΠΟΧΙΑΚΟ ΠΡΟΣΩΠΙΚΟ 

4 Θέσεις 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις κλάδου ΤΕ9 
βρεφονηπιοκόμων σύμφωνα με τις διατάξεις του άρθρου 
35 Ν.2646/1998. 

Οι υπάλληλοι του κλάδου ΤΕ Βρεφονηπιοκομίας που 
μετατάσσονται από τους πρώην ΚΠΣ και ΚΒΣ δύναται να 
ενταχθούν στο κλάδο ΤΕ Νηπιαγωγών (προσωρινός). 

Άρθρο 7 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός) καιΤΕ Βρεφο¬ 
νηπιοκομίας ως προϊστάμενοι της Διεύθυνσης Παιδι¬ 
κού/ Βρεφονηπιακού Σταθμού καθώς και του Τμήματος 
Προσχολικής Αγωγής επιλέγονται από τους κλάδους 
ΠΕ Νηπιαγωγών (προσωρινός), ΤΕ Νηπιαγωγών (προ¬ 
σωρινός), ΤΕ Βρεφονηπιοκομίας και ΤΕ9 Βρεφονηπιο¬ 
κομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ'αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

2. Προϊστάμενος του Τμήματος Διοικητικού-Οικονομι- 
κού επιλέγεται υπάλληλος του κλάδου ΤΕ17 Διοικητικού- 
Λογιστικού, ΔΕ Διοικητικού-Λογιστικού και ΔΕΙ Διοικητι- 
κού-Λογιστικού. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

Οιπροβλεπόμενες από τον παρόντα οργανισμό Εσωτε¬ 
ρικής Υπηρεσίας θέσεις κατά κλάδο, καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη υφισταμένων και μελλοντικών αναγκών 
των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τμήμα¬ 
τα γίνεται πάντοτε με απόφαση του Προέδρου του Δ.Σ. 
του Ν.Π.Δ.Δ. ανάλογα με τις ανάγκες των υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανηλίκων τέκνων, έγκυες γυναίκες, τόπος δια¬ 
μονής κ.λ.π.). 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοι από 
το αρμόδιο Υπηρεσιακό Συμβούλιο αναπληρούμενοι σε 
περίπτωση απουσίας τους ή κωλύματος από τον κατά 
βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του Οικονομικού έτους 2001, ο οποίος ενι- 
σχύεται από τους ΚΑΠ, τροφεία κ.λ.π. ύψους 35.000.000 
δρχ. περίπου εφ’όσον προσληφθούν όλοι και για τα επό¬ 
μενα οικονομικά έτη το ύψος της δαπάνης δεν μπορεί να 
προσδιοριστεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Παλλήνη, 21 Δεκεμβρίου 2001 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 08/Δ.Τ.Α./26646 (2) 

Έγκριση του Οργανισμού Εσωτερικής Υπηρεσίας του 

Δημοτικού Παιδικού Σταθμού Δήμου Νέας Μάκρης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν.1188/81 όπως τρο¬ 
ποποιήθηκε με τις όμοιες του άρθρου 8 παρ. 5 του 
Ν.2307/95. 

2. Τις διατάξειςτου άρθρου 8του Ν.2503/97. 

3. Τις διατάξειςτου Ν.2190/94 καθώς &των Π.Δ. 37α/87 
& 22/90. 

4. Τις διατάξεις των άρθρων 8 & 12 του Ν.2307/95 κα¬ 
θώς και του Ν. 2683/99. 

5. Τις διατάξειςτου Ν.2503/97 άρθροθπαρ. 1 και άρθρο 
18παρ. 12. 

6. Την υπ’αριθμ. 72β/2001 απόφαση του Δημοτικού 
Συμβουλίου Δήμου Νέας Μάκρης με την οποία γνωμοδο- 
τεί υπέρ της 13/2001 απόφασης του Διοικητικού Συμβου¬ 
λίου του Ν.Π. "Δημοτικό Παιδικό Σταθμό Νέας Μάκρης". 

7. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 37/2001 πρακτικό του. 

8. Τα στοιχεία του οικείου φακέλου. 

9. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92, αποφασίζου¬ 
με: 

Εγκρίνουμε την υπ'αριθμ. 72β/2001 απόφαση του Δη¬ 
μοτικού Συμβουλίου Δήμου Νέας Μάκρης με την οποία 


γνωμοδοτεί υπέρ της 13/2001 απόφασης του Διοικητικού 
Συμβουλίου του Ν.Π. με την επωνυμία "ΠΑΙΔΙΚΟΣ ΣΤΑΘ¬ 
ΜΟΣ ΔΗΜΟΥ ΝΕΑΣ ΜΑΚΡΗΣ", που έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΠΑΙΔΙΚΟΥ ΣΤΑΘΜΟΥ ΔΗΜΟΥ ΝΕΑΣ ΜΑΚΡΗΣ 

Άρθρο 1 

Το Ν.Π.Δ.Δ. του Δήμου Νέας Μάκρης υπό την επωνυμία 
"Δημοτικός Παιδικός Σταθμός Νέας Μάκρης" οργανώνε¬ 
ται σε ΤΜΗΜΑ. 

Άρθρο 2 

Ο Δημοτικός Παιδικός Σταθμός Νέας Μάκρης αποτε- 
λείται από: 

Γ ραφείο Προϊσταμένου - Διοίκησης. 

Γ ραφείο Παιδαγωγού. 

Γ ραφείο Διαχείρισης. 

Μαγειρείο. 

Άρθρο 3 

ΚΑΤΗΓΟΡΙΕΣ - ΚΛΑΔΟΙ ΠΡΟΣΩΠΙΚΟΥ ΤΟΥ Ν.Π. 

Οι θέσεις των μονίμων υπαλλήλων διακρίνονται στις 
εξής κατηγορίες: 

1. ΚΑΤΗΓΟΡΙΑ ΤΕ με βαθμό Δ-Α 
κλάδοι ΤΕ 9 Βρεφονηπιοκομίας. 

2. ΚΑΤΗΓΟΡΙΑ ΔΕ με βαθμό Δ-Α 
κλάδος ΔΕΙ Διοικητικού 
κλάδος ΔΕ32 Μαγείρων 
κλάδος ΔΕ29 Οδηγών 

κλάδος ΔΕ8 βοηθών Βρεφοκόμων - Παιδοκόμων 

3. ΚΑΤΗΓΟΡΙΑ ΥΕ με βαθμό Ε-Β 

κλάδος ΥΕ14 βοηθητικό προσωπικό (βοηθός Μαγεί¬ 
ρου) 

κλάδος ΥΕ16 Προσωπικό βοηθητικών εργασιών (καθα¬ 
ριότητας) 

Άρθρο 4 

ΑΡΙΘΜΟΣ ΟΡΓΑΝΙΚΩΝ ΘΕΣΕΩΝ ΚΑΤΑ ΚΛΑΔΟ 

1. ΚΛΑΔΟΣ ΤΕ 9 Βρεφονηπιοκομίας πέντε (5) θέσεις. 

Ο αριθμός των θέσεων είναι ανάλογος με τον αριθμό 

των παιδιών. 

Ο Προϊστάμενος του Π.Σ. δεν λαμβάνει τάξη. 

Τρεις (3) Βρεφονηπιοκόμοι για 70 νήπια ηλικίας ΖΆ έως 
την εγγραφή τους στο Δημοτικό Σχολείο. 

Απαραίτητη μία (1) συμπληρωματική θέση Βρεφονη¬ 
πιοκόμου που θα καλύπτει τα κενά στο πρωινό και απο¬ 
γευματινό ωράριο αφού το ωράριο εργασίας των Βρεφο¬ 
νηπιοκόμων είναι 6ωρο, ενώ του Π.Σ. 9ωρο. 

2. ΚΛΑΔΟΣ ΔΕΙ Διοικητικού μία (1) θέση. 

ΚΛΑΔΟΣ ΔΕ32 Μαγείρων μία (1) θέση. 

ΚΛΑΔΟΣ ΔΕ29 Οδηγών δύο (2) θέσεις. 

ΚΛΑΔΟΣ ΔΕ8 Βοηθών βρεφοκόμων - παιδοκόμων 
τρεις (3) θέσεις. 

3. ΚΛΑΔΟΣ ΥΕ14 Βοηθών Μαγείρων μία (1) θέση. 

ΚΛΑΔΟΣ ΥΕ16 Προσωπικό καθαριότητας δύο (2) θέ¬ 
σεις. 

Άρθρο 5 

Στους παραπάνω κλάδους και θέσεις, εντάσσονται σε 
θέσεις συνιστώμενες προσωποπαγείς οι ήδη υπηρετού- 
ντες μόνιμοι υπάλληλοι του Κρατικού Παιδ. Σταθμού που 

μετατάσσονται αυτοδίκαια σύμφωνα με το άρθρο 9 παρ.7 
του Ν, 2503/97, οι οποίες καταργούνται με την έξοδο τους 
από την υπηρεσία και είναι οι παρακάτω: 

1. Θειάκου Αριστούλα, ΤΕ Νηπιαγωγών Βαθμός Α' ΦΕΚ 
285/ 2-12-1986 τ.Γ. 

2. Ζούλη Χριστίνα, ΤΕ Βρεφονηπιοκομίας Βαθμός Γ 
ΦΕΚ 11/19-1-1996 τ.Γ. 

3. Λιάκης Νικόλαος, ΔΕ29 οδηγός Βαθμός Α' ΦΕΚ 
208/4-11-1985, τεύχος Ν.Π.Δ.Α. και μονιμοποίηση ΦΕΚ 
74/9-3-2000 

4. Τζιόβα Βασιλική, ΥΕ14 Βοηθός Μαγείρων Βαθμός Β' 
ΦΕΚ 146/9-9-1985, τεύχος Ν.Π.Δ.Δ. 

5. Λιάκη Δήμητρα, ΥΕ16Προσ. Βοηθ. Εργασιών Βαθμός 
Β' ΦΕΚ 146/9-9-1985, τεύχος Ν.Π.Δ.Δ. 

Οι υπάλληλοι του κλάδου ΤΕ Νηπιαγωγών και ΤΕ Βρε¬ 
φονηπιοκομίας μπορούν να μετατάσσονται με απόφαση 
του Δ.Σ. στη Π.Ε. κατηγορία εφόσον υπάρξει σχετική νο¬ 
μοθετική ρύθμιση. 

Άρθρο 6 

Ο Προϊστάμενος του Τμήματος ορίζεται από τον κλάδο 
ΤΕ9 Βρεφονηπιοκομίας με απόφαση του Υπηρεσιακού 
Συμβουλίου. Σε περίπτωση που δεν έχει ορισθεί εφαρμό¬ 
ζονται οι διατάξεις του άρθρου 36 Ν. 2190/94 για αναπλή- 
ρωση (ελλείψει υπαλλήλων του παραπάνω κλάδου, εξαι¬ 
ρετικούς θα μπορούν να εξελίσσονται και υπάλληλοι του 
κλάδου ΤΕ Νηπιαγωγών (προσωρινό) που μετατάσσονται 
στα Νέα Νομικά Πρόσωπα. 

Άρθρο 7 

1. ΚΑΘΗΚΟΝΤΑ ΠΡΟΪΣΤΑΜΕΝΟΥ: 

1. Αποτελείτο ανώτερο Διοικητικό Όργανο της καθημε¬ 
ρινή λειτουργίας του Σταθμού και τον ουσιαστικό συνδε¬ 
τικό κρίκο μεταξύ του Σταθμού και του Διοικητικού του 
Συμβουλίου, που είναι και το ανώτατο Διοικητικό Όργανο 
του Σταθμού ως Ν.Π.Δ.Δ. 

• Έχει την εποπτεία και την καθοδήγηση των υπηρε¬ 
σιών του Παιδικού Σταθμού, καθώς και της γενικότερης 
λειτουργίας του. 

• Συμμετέχει στις συνεδριάσεις του Διοικητικού Συμ¬ 
βουλίου και εισηγείται θέματα, χωρίς όμως δικαίωμα ψή¬ 
φου, στις περιπτώσεις που δεν είναι μέλος του Διοικητι¬ 
κού Συμβουλίου. 

• Είναι υπεύθυνος για την εύρυθμη λειτουργία του Π.Σ. 
καιτηντήρησητου Εσωτερικού Κανονισμού Λειτουργίας. 

• Είναι υπεύθυνος για την σύγχρονη παροχή προσχολι- 
κής αγωγής στα παιδιά που φιλοξενούνται στον Π.Σ. 

2. Εποπτεύει όλο το προσωπικό του Π.Σ. για τη σωστή 
εκτέλεση των καθηκόντων του κι αναφέρει μ' έγγραφο κά¬ 
θε υπηρεσιακή παράβαση στο Διοικητικό Συμβούλιο του 
Σταθμού. 

3. Τηρεί παρουσιολόγιο προσωπικού και κινεί τις απαι- 
τούμενες διαδικασίες για τις μεταβολές της υπηρεσιακής 
κατάστασης. 

4. Εγκρίνει και υπογράφει: 

Τα αιτήματα των υπαλλήλων των Π.Σ. για τη χορήγηση 
πόσης φύσεως αδειών (κανονικές, γονικές, φοιτητικές, 
αναρρωτικές, κ.λ.π.). 

Την καταβολή υπερωριακής απασχόλησης του προσω¬ 
πικού των Π.Σ. 


5. Είναι υπεύθυνος για την διοργάνωση: 

Συγκεντρώσεων γονέων για την ενημέρωση κι ευαισθη- 

τοποίησή τους σε θέματα αγωγής και ψυχολογίας των 
παιδιών τους. Στις συγκεντρώσεις παρευρίσκεται τουλά¬ 
χιστον ένα μέλος του Δ.Σ. 

Παιδαγωγικών, πολιτιστικών, ψυχαγωγικών εκδηλώσε¬ 
ων προς όφελος των παιδιών, των οικογενειών και του 
προσωπικού. 

Παιδαγωγικών, πολιτιστικών, ψυχαγωγικών κ.λπ. εξό¬ 
δων των παιδιών. 

6. Εισηγείται στο Δ.Σ. τις ανάγκες του Π.Σ. 

• Σε προσωπικό (αριθμό και ειδικότητες). 

• Σε παιδαγωγικό υλικό. 

• Υλικό καθαριότητας. 

• Πόσης φύσεως εξοπλισμό. 

• Για εργασία επισκευής και συντήρησης του κτιρίου 
και των άλλων χώρων και 

• Γιατην επιμόρφωση όλου του προσωπικού του Π.Σ. 

7. Συγκεντρώνει τις αιτήσεις εγγραφής και εισηγείται 
αιτιολογημένα στην αρμόδια Επιτροπή Εγγραφών, στην 
οποία μετέχει. 

8. Προτείνει αιτιολογημένα στο Διοικητικό Συμβούλιο 
του Π.Σ. διαγραφές, μειώσεις, απαλλαγές, κ.λ.π. 

9. Παρέχει συμβουλές σ' όσους από τους γονείς αντι¬ 
μετωπίζουν προβλήματα συνεργαζόμενος με το Διοικητι¬ 
κό Συμβούλιο, τους ειδικούς συνεργάτες του Ν.Π. και τις 
άλλες υπηρεσίες του δήμου. 

10. Συνεργάζεται με τους παιδαγωγούς για την εκπόνη¬ 
ση των εβδομαδιαίων παιδαγωγικών προγραμμάτων κι 
εποπτεύει την εφαρμογή τους. 

11. Φροντίζει κι επιβλέπει για την υγιεινή κατάσταση των 
παιδιών και του χώρου. 

12. Είναι υπεύθυνος για την καλή συνεργασία του Π.Σ. 
με τους γονείς, τους δημότες, τις υπηρεσίες του Δήμου 
και άλλους φορείς. 

13. Υποχρεούνται να παραχωρεί στους εκπροσώπους 
γονέων, το χώρο του Π.Σ. για συγκεντρώσεις γονέων, κα¬ 
τόπιν γραπτού αιτήματος τους προς το Διοικητικό Συμ¬ 
βούλιο του Π.Σ, στον οποίο αναγράφονται η ημερομηνία 
και ο σκοπός της συγκέντρωσης. 

14. Σε περίπτωση απουσίας της Προϊσταμένηςτην αντι¬ 
καθιστά ο αρχαιότερος υπάλληλος του Π.Σ. από τον κλά¬ 
δο ΤΕ Νηπιοβρεφοκόμων ή Νηπιαγωγών. 

15. Τηρεί όλα τα απαραίτητα και προβλεπόμενα βιβλία 
για την λειτουργία του Π.Σ. 

16. Συντάσσει την αλληλογραφία, τηρεί αρχείο, πρωτό¬ 
κολλο, φυλάσσει τη σφραγίδα και είναι υπεύθυνη για την 
άσκηση των διοικητικών διαδικασιών του Ν.Π. 

17. Επικοινωνεί με τις άλλες υπηρεσίες, τους γονείς και 
άλλους φορείς, εφ' όσον αυτό κριθεί απαραίτητο από το 
Δ.Σ. 

18. Συμμετέχει στις εξόδους και όλες τις εκδηλώσεις 
του Π.Σ. 

19. Παρέχει κάθε είδους στήριξη στα Παιδαγωγικά 
Προγράμματα και στις συγκεντρώσεις γονέων καθώς και 
στα συμβούλια του προσωπικού. 

20. Οργανώνει συγκεντρώσεις προσωπικού και συζητά 
μαζί τους σε τακτά χρονικά διαστήματα. 

21. Είναι υπεύθυνος για οτιδήποτε άλλο του ανατεθεί 
από το Δ.Σ. 

22. Ο Προϊστάμενος δεν αναλάμβανε τάξη αλλά ανα¬ 
πληρώνει οποιοδήποτε κενό προκύψει από άλλη παιδα¬ 
γωγό. 

2. ΚΑΘΗΚΟΝΤΑ ΠΑΙΔΑΓΩΓΟΥ 

Παιδαγωγοί είναι οι υπάλληλοι των κλάδων Βρεφονη- 
πιοκομίας και Νηπιαγωγών (Προσόντα διορισμού τα προ- 
βλεπόμενα στο Π.Δ. 37α/87 και 22/90). 

1. Καταρτίζουν το ετήσιο παιδαγωγικό πρόγραμμα της 
τάξης που αναλαμβάνουν. 

2. Ασκούν το παιδαγωγικό τους έργο καθ' όλη τη διάρ¬ 
κεια της σχολικής χρονιάς. 

3. Οργανώνουν γιατα βρέφη και νήπια - συμμετέχουν με 
αυτά και συντονίζουν - παιδαγωγικά προγράμματα (μηνι¬ 
αία, εβδομαδιαία, ημερήσια κ.α.) κύκλους παιδαγωγικών 
δραστηριοτήτων, παιδαγωγικά, εργαστήρια και άλλες 
παιδαγωγικές δραστηριότητες κι εκδηλώσεις σύμφωνα 
με τα επιστημονικά δεδομένα. 

4. Σέβονται απαρέγκλιτα το αναπτυξιακό στάδιο των 
παιδιών της τάξης τους (εξελεκτικά χαρακτηριστικά), τις 
ανάγκες των παιδιών που προκύπτουν (με βάση το ανα¬ 
πτυξιακό στάδιο) και τους ατομικούς ρυθμούς του κάθε 
παιδιού, την ιδιαίτερη ψυχοσύνθεσή του και τα χαρακτη¬ 
ριστικά της προσωπικότητάς του. Έτσι για παράδειγμα 
"δεν πιέζουν" τα παιδιά να φάνε "όλο" το φαί τους ή δεν 
"επιβάλλουν" στα παιδιά να κοιμηθούν οπωσδήποτε το με¬ 
σημέρι. 

5. Είναι υπεύθυνη για την ολόπλευρη ψυχοσωματική και 
ψυχοκινητική εξέλιξη και την υγεία των παιδιών, καθώς 
και για την ομαλή κοινωνικοποίησή τους. 

6. Είναι προμηθευτές υλικού κι ερεθισμάτων για τα παι¬ 
διά δηλαδή: 

• Αρμόδιοι για την χωρο-οργάνωση της τάξης τους με 
βάση τα επιστημονικά δεδομένα, έτσι ώστε να καλύπτο¬ 
νται οι ανάγκες των παιδιών και να εξασφαλίζεται η ασφά¬ 
λεια και η υγιεινή τους. 

• Υπεύθυνη για την ύπαρξη του αναγκαίου παιδαγωγι¬ 
κού εξοπλισμού και παιδαγωγικού υλικού καιεισηγούνται 
για την προμήθεια του και υπεύθυνοι για την συντήρηση 
του παραπάνω υλικού ή την απώλεια ή αδικαιολόγητη κα¬ 
ταστροφή του. 

7. Συνεργάζονται με τον Προϊστάμενο και γενικά με όλο 
το προσωπικό του σταθμού. 

8. Επιβλέπουν την υγιεινή των χώρων του Π.Σ. κατευθύ¬ 
νουν ανάλογα το βοηθητικό προσωπικό και επιμελούνται 
του καθημερινού ιματισμού των βρεφών, ευθυνόμενοιγια 
κάθε απώλεια ή αδικαιολόγητη καταστροφή του. 

9. Ενημερώνουν και είναι υπεύθυνοι ν' αναπτύσσουν και 
να διατηρούν αρμονική σχέση με τους γονείς των παιδιών 
ως εξής: 

• Συμμετέχουν στην προετοιμασία και στην διεξαγωγή 
των γενικών συγκεντρώσεων γονέων. 

• Ορίζουντακτές ατομικές συναντήσεις μετους γονείς, 
όπου τους ενημερώνουν για τη γενική-σφαιρική εξέλιξη 
του παιδιού του και τη εν γένει ψυχοσωματική και νοητική 
τους υγεία. 

10. Οι Βρεφονηπιοκόμοι εφ' όσον υπηρετούν σε τμήμα¬ 
τα νηπίων, καθημερινά ασκούντο κάτωθι καθήκοντα: 

• Οργανώνουν την ώρα υποδοχής και υποδέχονται τα 
παιδιά. Τα νήπια πρέπει να ενθαρρύνονται, ώστε να συμ¬ 
μετέχουν στις ομάδες ελεύθερης απασχόλησης, στις 


"παιδαγωγικές γωνίες δραστηριοτήτων" ή σε "μικρά ερ¬ 
γαστήρια". 

• Ασκούν παιδαγωγικό έργο κάθε στιγμή και καθ' όλη τη 
διάρκεια της ημέρας κι εντάσσουν τους σκοπούς της 
αγωγής σ' όλες τις δραστηριότητες των παιδιών. Δηλαδή, 
τρώνε με τα παιδιά, προσφέροντας έτσι αγωγή στο συ¬ 
γκεκριμένο τομέα. Ορίζουν ομάδες εργασίας των παιδιών 
στην τραπεζαρία και στην τάξη (συμμάζεμα "γωνιών". 

• Οργανώνουν παιδαγωγικές δραστηριότητες συγκε¬ 
κριμένες (ζωγραφική, κολλάζ, κηπουρική κ.λ.π.). Είναιπα- 
ρόντες στο διάλειμμα στην αυλή. 

• Οργανώνουν τις γιορτές των παιδιών. Ο ρόλος του σ' 
αυτές είναι συμμετοχικός. 

• Προετοιμάζουν ψυχοσωματικάτα παιδιά για την έντα¬ 
ξή τους στο Δημοτικό Σχολείο. 

11. Τηρούν βιβλίο παρουσίας νηπίων και ενημερώνουν 
τον προϊστάμενο για τις καθυστερήσεις στην προσέλευ¬ 
σή τους και τις απουσίες τους. 

3. ΚΑΘΗΚΟΝΤΑ ΒΟΗΘΟΥ ΠΑΙΔΑΓΩΓΟΥ. 

Βοηθοί παιδαγωγών είναι οι υπάλληλοι του κλάδου ΔΕ 
Βοηθών Βρεφοκόμων-Παιδοκόμων και τα προσόντα διο¬ 
ρισμού προβλέπονται στα Π.Δ. 37787,22/90. 

Καθήκοντα: 

1. Βοηθά το παιδαγωγικό προσωπικό (Βρεφονηπιοκό- 
μους-Παιδαγωγούς) σε άλατα καθήκοντάτου και εκτελεί 
τις οδηγίες που παίρνει απ' αυτό. 

2. Συμμετέχει στην εκτέλεση του προγράμματος και σε 
όλες τις δραστηριότητες που γίνονται μέσα και έξω από 
τον Παιδικό Σταθμό π.χ. εορταστικές εκδηλώσεις, παιδα¬ 
γωγικά εργαστήρια, έξοδοι κ.λπ. 

3. Φροντίζει για την καλή κατάσταση, συντήρηση καιτα- 
ξινόμηση των υλικών, που χρησιμοποιούνται από τα παι¬ 
διά (μολύβια, μαρκαδόροι, παιχνίδια, πινέλα, μπογιές, 
χαρτικά, κ.λπ.). 

4. Παραδίδει τα παιδιά καθαρά και περιποιημένα στους 
γονείς τους. 

5. Δεν του αναλογεί τμήμα, όμως αντικαθιστά τον/την 
παιδαγωγό όταν απουσιάζει και στην περίπτωση αυτή 
φροντίζει για την εκτέλεση του προγράμματος της τάξης, 
απευθυνόμενη στην Προϊσταμένη του Π.Σ. για βοήθεια 
και υποστήριξη και για διάστημα όχι μεγαλύτερο των 15 
ημερών. 

6. Είναι υπεύθυνοι για την συνοδεία βρεφών-νηπίων κα¬ 
τά την μεταφορά τους με μεταφορικό μέσο του Π.Σ. 

4. ΚΑΘΗΚΟΝΤΑ ΔΙΑΧΕΙΡΙΣΤΗ Ν.Π. 

1. Είναι υπεύθυνος για την προμήθεια και τον έγκαιρο 
εφοδιασμό του σταθμού με τα αναγκαία τρόφιμα και λοι¬ 
πά υλικά, για την φύλαξη, συντήρηση και διάθεσή τους, 
καθώς και για την λοιπή εν γένει περιουσία του σταθμού, 
σύμφωνα με τις εκάστοτε αποφάσεις του Δ.Σ. 

2. Συντάσσει τις μισθοδοτικές καταστάσεις του προσω¬ 
πικού του Ν.Π. και υπολογίζει με βάση τις ισχύουσες νο¬ 
μοθεσίες τυχόν πρόσθετες αμοιβές (υπερωρίες, κ.λ.π.) 
που προκύπτουν. 

3. Τηρεί όλα τα βιβλία διαχείρισης, στα οποία καταχω¬ 
ρεί όλες τις από τον νόμο απαιτούμενες εγγραφές. 

4. Πραγματοποιεί τις πληρωμές και εισπράξεις του Ν.Π. 
Για τις πληρωμές συνυπογράφει με τον Πρόεδρο του Δ.Σ. 
ή την Προϊσταμένη του Ν.Π., τις απαραίτητες επιταγές ή 
πληρώνει με μετρητά, εφ’όσον δεν εκδίδεται επιταγή, 

λαμβάνοντας σχετική απόφαση από τον δικαιούχο. Είναι 
υπεύθυνος για την έγκαιρη απόδοση των γενομένων κρα¬ 
τήσεων για φόρους ή ασφαλιστικές εισφορές. 

5. Είναι υπεύθυνος γενικά για την τήρηση των λογαρια¬ 
σμών του Ν.Π. τη συγκέντρωση των παραστατικών στοι¬ 
χείων της διαχείρισης, τη φύλαξη και ταξινόμηση όλων δι¬ 
καιολογημένων εισπράξεων και πληρωμών έτσι ώστε να 
είναι ευχερής ο έλεγχος της διαχείρισης σε οποιοδήποτε 
χρόνο. 

6. Συνεργάζεται με τον Προϊστάμενο του Ν.Π. για την 
κατάρτιση του προϋπολογισμού, του απολογισμού και 
του ισολογισμού του Ν.Π. εισηγούμενος εγκαίρως την 
διαμόρφωσή του. 

7. Τηρεί πρακτικά συνεδριάσεων Δ.Σ. του Ν.Π. 

8. Εκτελεί κάθε άλλη εργασία διοίκησης και διαχείρισης 
που του ανατίθεται. 

5. ΚΑΘΗΚΟΝΤΑ ΜΑΓΕΙΡΟΥ ΚΑΙ ΒΟΗΘΟΥ ΜΑΓΕΙΡΟΥ. 

Α) ΜΑΓΕΙΡΑΣ 

1. Παραλαμβάνει από τον διαχειριστή ή τον Προϊστάμε¬ 
νο την αναγκαία ποσότητα τροφίμων και υπογράφει τα 
σχετικά δελτία. 

2. Είναι υπεύθυνος για την επιμελημένη και έγκαιρη Πα¬ 
ρασκευή του φαγητού, σύμφωνα με το ισχύονποσοτολό- 
γιο και διαιτολόγιο. 

3. Φροντίζει για το σερβίρισμα του προγεύματος, και με¬ 
σημβρινού φαγητού σύμφωνα με το ισχύον ποσοτολόγιο 
και διαιτολόγιο. 

4. Είναι αποκλειστικά υπόλογος για τα μαγειρικά σκεύη 
και λοιπά είδη εστίασης και οφείλει να φροντίζει για την 
καλή συντήρηση και καθαριότητα αυτών, καθώς και του 
χώρου του μαγειρείου, ευθυνόμενος για κάθε απώλεια ή 
αδικαιολόγητη καταστροφή τους. 

5. Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνά για τη 
διατήρηση της τάξης και της καθαριότητας του χώρου 
αυτού (αποθήκη). 

6. Σε όλες τις παραπάνω εργασίες βοηθείται από 
τον/την βοηθό μαγείρου ή τραπεζοκόμο και σε περίπτω¬ 
ση έλλειψης αυτού, από το προσωπικό καθαριότητας - 
βοηθητικών εργασιών, με υπόδειξη του/της Προϊσταμέ¬ 
νου. 

7. Εκτελεί κάθε άλλη εργασία ο ίδιος καθώς και ο βοη¬ 
θός, όταν υπάρχει, σε περίπτωση έκτακτης ανάγκης με 
υπόδειξη του/της Προϊσταμένου. 

Β) ΒΟΗΘΟΣ ΜΑΓΕΙΡΟΥ ή ΤΡΑΠΕΖΟΚΟΜΟΣ 

1. Φροντίζει για τη διανομή και το σερβίρισμα του φα¬ 
γητού και στη συγκέντρωση των ειδών εστίασης μετά το 
τέλος του φαγητού. 

2. Βοηθά το μάγειρα στην προετοιμασία του φαγητού. 

3. Εκτελεί κάθε άλλη εργασία με υπόδειξη του/της Προϊ¬ 
σταμένου. 

6. ΚΑΘΗΚΟΝΤΑ ΒΟΗΘΗΤΙΚΟΥ 
ΠΡΟΣΩΠΙΚΟΥ ΚΑΘΑΡΙΟΤΗΤΟΣ 

1. Εκτελούντις εργασίες καθαριότητας όλων των εσω¬ 
τερικών και εξωτερικών χώρων του Σταθμού, εκτός εκεί¬ 
νων του μαγειρείου και της αποθήκης. 

2. Είναι αποκλειστικά υπόλογοι για το γενικό ιματισμό 
του Σταθμού, που παραλαμβάνουν από τον Διαχειριστή ή 


τον Προϊστάμενο εκτός εκείνου που χρησιμοποιείται από 
κάθε υπάλληλο των Κλάδων Βρεφονηπιοκομίας ή Νηπια¬ 
γωγών (προσωρινός) και οφείλουν να μεριμνούν για την 
καλή συντήρηση, καθαριότητα και φύλαξη αυτού στον 
κατάλληλο χώρο αποθήκευσής του, ευθυνόμενοι για κά¬ 
θε απώλεια ή αδικαιολόγητη καταστροφή του. 

3. Βοηθούν το μάγειρα, σε περίπτωση που δεν υπάρχει 
βοηθός μάγειρα, στην προετοιμασία του φαγητού των 
παιδιών και στο σερβίρισμα. 

4. Φροντίζουν για τη διανομή του φαγητού, παρευρί- 
σκονται δε στο χώρο της τραπεζαρίας και βοηθούν τους 
υπαλλήλους των Κλάδων Βρεφονηπιοκομίας ή Νηπιαγω¬ 
γών σε όλη τη διάρκεια του φαγητού των παιδιών. 

5. Καθαρίζει τους χώρους όταν λερώνονται από παιδα¬ 
γωγικές δραστηριότητες. 

6. Βοηθούν εφόσον παρίσταται ανάγκη στην προετοι¬ 
μασία των παιδιώντου νηπιακού τμήματος για την μεσημ¬ 
βρινή τους ανάπαυση καθώς και στην ετοιμασία αυτών 
για την αποχώρησή τους από το Σταθμό. 

7. Σε περίπτωση κωλύματος ή ασθένειας του υπαλλή¬ 
λου που έχει ορισθεί να ασκεί καθήκοντα του μαγείρου, 
και μη υπάρχοντος άλλου στον ίδιο κλάδο Βοηθητικού 
Προσωπικού μαγειρείου, εκτελούν εκ περιτροπής και αυ- 
τάτα καθήκοντατου μαγείρου, μέχριτηνπρόσληψη εκτά¬ 
κτου υπαλλήλου προς αναπλήρωση του κωλυόμενου ή 
ασθενούντος. 

8. Επιλαμβάνονται της καθαριότητας των παιδιών του 
νηπιακού τμήματος. 

9. Συμμετέχει στις εξόδους των παιδιών, όταν αυτό κρι- 
θεί αναγκαίο από τον Προϊστάμενο ή τον Διαχειριστή. 

10. Για τις εργασίες καθαριότητας χρησιμοποιεί υλικά 
καθ/τας που παραλαμβάνει από τον Προϊστάμενο ή τον 
Διαχειριστή. 

11. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Προϊσταμένου. 

12. Συμπεριφέρεται στα παιδιά με ηρεμία και ευγένεια. 
Το ίδιο ευγενικοί είναι και με τους γονείς όταν έρχεται σε 
επαφή μαζί τους. 

13. Καλύπτει εναλλάξ με τη συνάδελφό της, του ίδιου 
κλάδου, το ωράριο ημερήσιας λειτουργίας του Π.Σ. από 
7πμ. έως ΙΘ.ΟΟμμ. 

Άρθρο 8 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα καθορίζονται από 
τις διατάξεις του Π.Δ.22/90. Επίσης ο διορισμός, τα κα¬ 
θήκοντα, ο χρόνος εργασίας, η αστική ευθύνη, τα δικαιώ¬ 
ματα, οι μεταβολές υπηρεσιακής κατάστασης, η εξέλιξη, 
οι ηθικές αμοιβές, τα πειθαρχικά αδικήματα κ.λ.π. ορίζο¬ 
νται από τις εκάστοτε ισχύουσες νομοθετικές διατάξεις. 

Άρθρο 9 

Το Ν.Π.Δ.Δ. μπορεί να έχει εξωτερικούς συνεργάτες με 
σύμβαση μίσθωσης έργου, των οποίωντα καθήκοντα και οι 
υποχρεώσεις αναφέρονται στον Κανονισμό Λειτουργίας. 

Άρθρο 10 

Κάθε άλλη λεπτομέρεια που αφορά στα καθήκοντατου 
προσωπικού και στη λειτουργία των επιμέρους υπηρε¬ 
σιών και δεν αναφέρονται αναλυτικά στον παρόντα οργα¬ 
νισμό, ρυθμίζονται από τον Κανονισμό Λειτουργίας. 

Από τις διατάξεις της παρούσας απόφασης προκαλεί- 
ται δαπάνη εις βάρος του προϋπολογισμού του Παιδικού 
Σταθμού του Δήμου ποσό δραχμών: 24.270.400, για το 
έτος 2002 και επόμενα έτη. 

Κατά την σταδιακή πλήρωση των θέσεων ,που προβλέ- 
πονται από Τον Ο.Ε.Υ., θα γίνεται ανάλογη πρόβλεψη 
στον αντίστοιχο προϋπολογισμό. 

Η παρούσα να δημοσιευθεί στην Εφημερίδα της Κυ- 
βερνήσεως. 

Παλλήνη, 24 Δεκεμβρίου 2001 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 07/ΔΤΑ/21947 (3) 

Έγκριση Ο.Ε.Υ. του ΣΤ’ ΚΑΠΗ Δήμου Πειραιά 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 1586/86. 

2. Τις διατάξεις του Π. Δ. 37 Α/87 και 22/90. 

3. Τις διατάξεις του άρθρου 12τουΝ. 1188/81 όπως συ¬ 
μπληρώθηκαν με το άρθρο 26 του Ν. 1832/82 & αντικατα- 
στάθηκαν με την παρ. 5 του άρθρου 8 του Ν. 2307/95. 

4. Τις διατάξεις των Νόμων α) Ν. 2130/94 β) Ν. 2190/94 
&γ) Ν. 2218/94. 

5. Την με αριθμ. πρωτ. ΔΙΚΠ. Ρ/Φ2/3210/1.4.86 εγκύ¬ 
κλιος Υπ. Προεδρίας της Κυβερνήσεως και γενική διατα¬ 
γή 59 αριθμ. 53560/6.8.86 Υπ. Εσωτερικών. 

6. Την 729/2001 απόφαση του Δημοτικού Συμβουλίου 
Πειραιά με την οποία εγκρίνεται ο Ο.Ε.Υ. του ΣΤ’ ΚΑΠΗ 
Δήμου Πειραιά. 

7. Τη σύμφωνη γνωμοδότηση του Υπηρεσιακού Συμ¬ 
βουλίου Δ. Πειραιά που διατυπώθηκε στο 6/6.12.2001 
πρακτικό αυτού, αποφασίζουμε: 

Εγκρίνουμε τον Ο.Ε.Υ. του ΣΤ’ ΚΑΠΗ Δήμου Πειραιά ως 
εξής: 

ΑΡΘΡΟ Ιο 

Η υπηρεσία του ΚΑΠΗ απαρτίζεται: 

1. Από την Διοικητική Υπηρεσία και 

2. Από την Υγειονομική Υπηρεσία 

ΑΡΘΡΟ 2ο 

ΔΙΑΙΡΕΣΗ ΥΠΗΡΕΣΙΩΝ 

Οι Υπηρεσίες του προηγούμενου άρθρου διαιρούνται 
στα παρακάτω γραφεία: 

1. ΔΙΟΙΚΗΤΙΚΗ ΥΠΗΡΕΣΙΑ 

α) Γ ραφείο Διοίκησης και Κοινωνικής Πρόνοιας. 

2. ΥΓΕΙΟΝΟΜΙΚΗ ΥΠΗΡΕΣΙΑ: 

α) Γ ραφείο ιατροφαρμακευτικής περίθαλψης 
β) Γ ραφείο φυσιοθεραπευτικής αγωγής 
γ) Γ ραφείο εργασιοθεραπευτικής αγωγής. 

ΑΡΘΡΟ 3ο 

ΟΡΓΑΝΙΚΗ ΣΥΝΘΕΣΗ ΚΑΙ ΔΙΑΒΑΘΜΙΣΗ ΠΡΟΣΩΠΙΚΟΥ 
Οι θέσειςτου προσωπικού του ΚΑΠΗ διαρθρώνονται σε 
κλάδους και ειδικές κατηγορίες προσωπικού ως εξής: 

Α. ΠΡΟΣΩΠΙΚΟ ΜΕ ΣΥΜΒΑΣΗ ΔΗΜΟΣΙΟΥ ΔΙΚΑΙΟΥ 
ΔΙΟΙΚΗΤΙΚΟ ΠΡΟΣΩΠΙΚΟ. 

1. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
α) Μία (1) θέση Κοινωνικού Λειτουργού 


Β. ΥΓΕΙΟΝΟΜΙΚΟ ΠΡΟΣΩΠΙΚΟ 

1. ΚΛΑΔΟΣ ΠΕ 15 ΓΙΑΤΡΩΝ 

β) Μία (1) θέση γιατρού Φυσικής Ιατρικής και Αποκατά¬ 
στασης ή γηρίατρος. 

Σε περίπτωση μη προσέλευσης ενδιαφερομένων για 
την πλήρωση της ανωτέρω θέσης και αντί αυτής προβλέ- 
πεται θέση παθολόγου ή άλλης ειδικότητας. 

2. ΚΛΑΔΟΣ ΤΕ 10 ΦΥΣΙΚΟΘΕΡΑΠΕΥΤΩΝ 
α) Μία (1) θέση φυσικοθεραπευτή. 

3. ΚΛΑΔΟΣ: ΤΕ6 ΕΠΙΣΚΕΠΤΡΙΩΝ ΑΔΕΛΦΩΝ 

α) Μία (1) θέση επισκέπτριας αδελφής. Σε περίπτωση 
μη προσέλευσης ενδιαφερομένων για την πλήρωση της 
ανωτέρω θέσης και αντί αυτής 
προβλέπεται θέση αδελφής νοσοκόμας κλάδου ΤΕ. 

4. ΚΛΑΔΟΣ ΤΕ 18 ΕΡΓΟΘΕΡΑΠΕΥΤΩΝ 
α) Μία (1) θέση Εργοθεραπευτή. 

5. ΚΛΑΔΟΣ ΥΕ 15 ΟΙΚΟΓΕΝΕΙΑΚΩΝ ΒΟΗΘΩΝ 
α) Μία (1) θέση οικογενειακού βοηθού. 

6. ΚΛΑΔΟΣ ΥΕ 16 ΚΑΘΑΡΙΣΤΡΙΩΝ 
α) Τρεις (3) θέσεις 

Προσωπικό με σχέση εργασίας Ιδιωτικού Δικαίου ορι¬ 
σμένου χρόνου για την αντιμετώπιση εποχιακών ή άλλων 
αναγκών περιοδικών ή πρόσκαιρων (άρθρο 18 παρ. 12 
του Ν. 2503/97). 

Διάφορες ειδικότητες τέσσερις (4) θέσεις. 

Οι ειδικότητες θα προσδιορίζονται με την ανακοίνωση 
πλήρωσης των θέσεων ανάλογα με τις ανάγκες της Υπη¬ 
ρεσίας. Οι υπηρεσίες γραμματείας και διαχείρισης ανατί¬ 
θενται σε Δημοτικό Υπάλληλο βάσει του άρθρου 109 Ν. 
1188/81. 

ΑΡΘΡΟ 4ο 

Ο τρόπος πρόσληψης, τα τυπικά και ουσιαστικά προσό¬ 
ντα του μόνιμου προσωπικού προβλέπονται από την εκά- 
στοτε ισχύουσα νομοθεσία. Τα καθήκοντα οι περιορισμοί, 
ο χρόνος εργασίας, η αστική ευθύνη, τα δικαιώματα, οι 
άδειες, οι μεταβολές υπηρεσιακής κατάστασης, οι ηθικές 
αμοιβές, τα πειθαρχικά αδικήματα, οι ποινές, η λύση της 
υπαλληλικής σχέσης, η ιατροφαρμακευτική και νοσοκο¬ 
μειακή περίθαλψη κ.λ.π. των υπαλλήλων με σχέση εργα¬ 
σίας Δημοσίου Δικαίου, που προβλέπονται από τον Οργα¬ 
νισμό αυτό, ρυθμίζονται από τις διατάξειςτου Π.Δ. 410/95. 

ΑΡΘΡΟ 5ο 

Καθήκοντα προσωπικού. 

Τα αντικείμενα και οι αρμοδιότητες του προσωπικού 
του ΚΑΠΗ είναι οι παρακάτω: 

1. Της Κοινωνικής Υπηρεσίας προ'ΐσταται ο Κοινωνικός 
Λειτουργόςτου Κέντρου, ο οποίος είναι και ο συντονιστής 
της καλής λειτουργίας όλων των υπηρεσιών του ΚΑΠΗ. 
Αναλυτικά έχει τις παρακάτω αρμοδιότητες: 

α) Συνεργάζεται μετά μέλη με σκοπό να συμβάλλει στην 
αντιμετώπιση τυχόν ψυχολογικών ατομικών, ή οικογενει¬ 
ακών προβλημάτων σεβόμενος την προσωπικότητα, την 
αξιοπρέπεια και τα δικαιώματα, του μέλους. 

β) Σύνεργάζεται με το υπόλοιπο προσωπικό του Κέ¬ 
ντρου και έχει την διοικητική ευθύνη της εύρυθμης λει- 
τουργείας των Υπηρεσιών του Κέντρου, δηλαδή του ια¬ 
τρείου Φυσιοθεραπευτηρίου και των άλλων ειδικοτήτων 
που αποσκοπούν στην καλύτερη εξυπηρέτηση των προ- 
στατευομένων μελών. 

γ) Συνεργάζεται με την Διοίκηση του Κέντρου και έχει 
την ευθύνη για την οργάνωση εκπαίδευση και αξιοποίηση 
των εθελοντών καθώς και την Διοικητική παρακολούθηση 
της πρακτικής άσκησης των σπουδαστών των Σχολών 
Κοινωνικής Εργασίας και άλλων σπουδαστών των παράί- 
ατρικών Επαγγελμάτων που τυχόν θα εκπαιδεύονται στο 
Κέντρο. 

δ) Έχει την ευθύνη της επικοινωνίας με τους τοπικούς 
παράγοντες της περιοχής και της Κοινότητας που λει¬ 
τουργεί το Κέντρο με σκοπό τη διαφώτιση και συμμετοχή 
τους στο πρόγραμμα. 

ε) Οργανώνει σύμφωνα με το εγκεκριμένο πρόγραμμα 
τις διάφορες εκδηλώσεις ψυχαγωγικές, μορφωτικές 
κ.λ.π. του Κέντρου στα πλαίσια καλής συνεργασίας με 
τους Δημότες ή ιδιώτες εθελοντές, εφόσον υπάρχουν και 
με τα μέλη και γενικά αντιμετωπίζει κάθε έκτακτο θέμα 
που αφορά την λειτουργία του Κέντρου. 

2. Του ιατρείου προϊσταται ο γιατρός Φυσικής Ιατρικής 
και Αποκατάστασης ή γηρίατρος ή άλλης ειδικότητας ο 
οποίος παρέχει τις Ιατρικές του Υπηρεσίες, φροντίζει για 
την, ύστερα από εξέτασή του, παραπομπή των μελών σε 
άλλες ειδικότητες, συνιστά διενέργεια παρακλινικών εξε¬ 
τάσεων και παρέχει οδηγίες για φαρμακευτική αγωγή επι- 
σκεπτόμενος σ’ έκτακτες περιπτώσεις και στο σπίτι το μέ¬ 
λος που έχει την ανάγκη του. 

3. Στο Ιατρείο του Κέντρου υπηρετεί: 

Επισκέπτρια αδελφή κατά προτίμηση, αδελφή νοσοκό¬ 
μα της οποίας το έργο είναι το εξής: 

α. Να βοηθάει το γιατρό τις ημέρες και ώρες που λει¬ 
τουργεί το ιατρείο. 

β. Μαζί με τον γιατρό έχει την ευθύνη για την φύλαξη και 
διαχείριση του φαρμακευτικού και υγειονομικού υλικού 
του Κέντρου. 

γ. Επισκέπτεται με εντολή του γιατρού, τα μέλη στο σπί¬ 
τι τους και παρέχει νοσηλευτικές φροντίδες και οδηγίες. 

δ. Επισημαίνει τις περιπτώσεις των μελών που χρειάζο¬ 


νται οδηγίες και παρέχει πληροφορίες σχετικά με θέματα 
ατομικής και δημόσιας υγείας. 

Γ ενικά επιλαμβάνεται κάθε θέματος υγείας που αφορά 
στα μέλη και στις οικογένειές τους. 

4. Στο φυσικοθεραπευτήριο του Κέντρου προϊσταται ο 
Φυσικοθεραπευτής ο οποίος ύστερα από γραπτή εντολή 
του γιατρού, εφαρμόζει φυσιοθεραπευτική αγωγή στα 
μέλη του Κέντρου που έχουν ανάγκη από αυτή. 

5. Στο Εργοθεραπευτήριο προϊσταται ο εργοθεραπευ- 
τής, ο οποίος έχει ως έργο του την αξιοποίηση και τη, 
δραστηριοποίηση του μέλους για δημιουργική απασχό¬ 
ληση και παραγωγικό έργο με σκοπό και την οικονομική 
του ενίσχυση. 

Επίσης βοηθάει το μέλος στην άσκηση για αυτοεξυπη¬ 
ρέτηση και στην ανάπτυξη ειδικών ενδιαφερόντων. 

Ο εργοθεραπευτής μπορεί να παρέχει τις υπηρεσίες 
του και στο σπίτι του μέλους όταν υπάρχει ειδική για τού¬ 
το ανάγκη. 

6. Η οικογενειακή βοηθός προσφέρει τις υπηρεσίες της 
κυρίως στο σπίτι των μελών, για τις περιπτώσεις που ζουν 
μόνοιτους και έχουν ιδιαίτερες ανάγκες βοήθειας. Η βοή¬ 
θεια συνίσταται στην παροχή υπηρεσιών μέσα στο σπίτι 
όπως λ.χ. ελαφρό μαγείρεμα, καθαριότητα, προμήθεια 
τροφίμων και άλλες διάφορες μικροεξυπηρετήσεις έξω 
από το σπίτι. 

Επίσης μεριμνά για την καθαριότητα και τον ευπρεπι- 
σμό όλων των χώρων του ΚΑΠΗ. 

Η δαπάνη για την εν γένει λειτουργία του Νομικού Προ¬ 
σώπου και την μισθοδοσία του προσωπικού θα καλύπτε¬ 
ται από τακτική επιχορήγηση του Δήμου Πειραιά. 

Η παρούσα αυτή να δημοσιευθεί στην Εφημερίδα της 
Κηβερνήσεως. 

Πειραιάς, 27 Δεκεμβρίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




